03/03/2016 | Administración LocalMunicipal
Valdoviño
Aprobación definitiva de ordenanza fiscal

A N U N C I O Aprobación definitiva da Ordenanza fiscal reguladora da taxa por prestación de servizos, inspección e dirección de obras realizadas polos técnicos competentes O Pleno do Concello de Valdoviño, en sesión ordinaria do día 20 de novembro de 2015, acordara aprobar inicialmente a Ordenanza fiscal reguladora da taxa por prestación de servizos, inspección e dirección de obras realizadas polos técnicos competentes. Someteuse o expediente a información pública, mediante anuncio no BOP núm.243, do 21.12.15 con rectificación de erro material publicado no BOP núm.4, do 8.01.16, e no taboleiro de anuncios do Concello polo prazo de 30 días hábiles, a contar dende o seguinte ao da publicación, a efectos de presentación de reclamacións e suxestións polos interesados. Durante este periodo de exposición pública non se presentaron reclamacións nen suxestións, polo o que acordo de aprobación ata agora inicial, enténdese definitivamente adoptado sen necesidade de novo acordo plenario. Non cabe recurso en vía administrativa de acordo co disposto no artigo 170.3 da Lei 30/1992, de RXAP e PAC, se ben se pode impugnar directamente perante a xurisdición contencioso-administrativa, a teor do artigo 25 da citada Lei 30/92, no prazo de dous meses, contados dende o día seguinte ao da publicación deste anuncio no BOP da Coruña, e deberá presentarse ante a Sala do Contencioso-Administrativo do Tribunal de Xustiza de Galicia, consonte o prescrito nos artigos 10.1 e 46 da LRXCA. Para a súa entrada en vigor, publicase agora o texto integro da ordenanza. Ordenanza fiscal reguladora da taxa por prestación de servizos, inspección e dirección de obras realizadas polos técnicos competentes Art.1.–FUNDAMENTOS E NATUREZA. O Concello de Valdoviño no uso das facultades conferidas polos arts.133.2 e 142 da Constitución e polo art.106 da Lei 7/85, de Bases de Réxime Local, e de conformidade co que dispoñen os arts.57 e 20 do texto refundido da Lei reguladora das facendas locais establece a taxa por prestación de servizos, Inspección e Dirección de Obras e de coordinación de seguridade e hixiene que se rexerá pola presente ordenanza fiscal. Art.2.–FEITO IMPONIBLE. O Feito impoñible está constituído polos servizos, de recepción obrigatoria, de vixilancia, inspección, dirección de obras e coordinación de seguridade e hixiene no traballo, prestados polos técnicos designados polo Concello legalmente capacitados para asumir a dirección ou inspección das obras. A obrigación de contribuír por esta taxa nace coa prestación dos servizos citados e no momento no que os técnicos competentes designados para a dirección da obras presten a súa conformidade ás correspondentes certificacións de obra. Art.3.–SUXEITOS PASIVOS. Estarán obrigados ó pago da taxa que se regula nesa ordenanza as persoas físicas o xurídicas adxudicatarias que executen as obras municipais no que se preste o servizo establecido no artigo 2 desta ordenanza. Art.4.–RESPONSABLES. Responderán solidariamente das obrigacións tributarias do suxeito pasivo as persoas fisicas e xurídicas a que se refiren os arts.38.1 e 39 de la Lei xeral tributaria. Serán responsables subsidiarios os administradores das persoas xurídicas, síndicos, os interventores ou liquidadores de quebras, concursos, sociedades e entidades en xeneral, nos supostos e co alcance que sinala o art.43 de la Lei xeral tributaria. Art.5.–BASE IMPONIBLE. A base para a determinación da taxa estará constituída polo importe da execución material da obra, Art.6.–TIPOS DE GRAVAMEN E CUOTA TRIBUTARIA. O tipo de gravame a aplicar estará en función da base impoñible segundo o seguinte cadro: Dirección e inspección de obra.3% do presuposto de execución material. Coordinación de seguridade e saúde.1% do presuposto de execución material. O importe desta taxa se considera implicitamente comprendida no beneficio industrial dentro do elemento do custo e concepto de gastos xerais no suposto de que a taxa de honorarios non figure xa determinada no proxecto e en cada certificación como partida independente. Art.7.–EXENCIÓNS E BONIFICACIÓNS. Dada a natureza deste tributo non se recoñece exención algunha. A liquidación desta taxa gozará das bonificacións que legalmente se establezan. Art.8.–DEVENGO E OBRIGACIÓN DE CONTRIBUÍR. Devéngase esta taxa e nace a obriga de contribuir desde o momento no que a Administración Municipal designa ó técnico competente para dirixir, vixiar e inspeccionar as obras, cuxo devengo se irá materializando a medida que se executa a obra e se certifica polo técnico. Art.9.–XESTIÓN, LIQUIDACIÓN E INGRESO DA TAXA. A liquidación desta taxa estará a cargo da Oficina Técnica correspondente e se practicará en cada certificación de obra que se someta á aprobación dos órganos competentes do Concello. O acto do acordo de aprobación da certificación de obra comprenderá tamén a aprobación da taxa por honorarios dos profesionais intervenientes pola prestación do servizo, e proceder o pago da certificación, se practicará a correspondente retención da taxa que terá ingreso na contabilidade presupostaria ou nas correspondentes contas para a adecuada e posterior aplicación definitiva. Cando se trate de obras dirixidas e inspeccionadas polos técnicos funcionarios ou contratados en réxime de Dereito Laboral, sen dereito ó percibo de honorarios, o importe da taxa de honorarios ingresarase no Presuposto Municipal, no suposto de que os técnicos a quen o Concello encomendara a dirección e inspección das obras non sexan emproades da mesma, se procederá ó pago ós técnicos dos importes correspondentes, con retención, a súa vez, do Imposto sobre a Renda das Persoas Físicas, na forma prevista regulamentariamente no suposto que corresponda. Art.10.–INFRACCIÓNS E SANCIÓNS. En todo o relativo a certificación de infraccións tributarias, así como das sancións que a ás mesmas correspondan en cada caso, se estará ó disposto nos arts.178 e seguintes da Lei 58/2003, do 17 de decembro, xeral tributaria, e a súa normativa de desenvolvemento. Valdoviño, 17 de febreiro de 2016. O alcalde Asdo.: Alberto González Fernández